ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1994 για την έγκριση της τροποποιήσεως του προγράμματος ποικιλιακής αναδιάρθρωσης για το λυκίσκο που υποβλήθηκε από το Ηνωμένο Βασίλειο βάσει του κανονισμού (ΕΟΚ) αριθ. 2997/87 του Συμβουλίου (Το κείμενο στην αγγλική γλώσσα είναι το μόνο αυθεντικό) (94/473/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό, στον τομέα του λυκίσκου, του ποσού της ενισχύσεως στους παραγωγούς για τη συγκομιδή 1986 και για την πρόβλεψη ειδικών μέτρων υπέρ ορισμένων περιοχών παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 3338/92 (2), και ιδίως το άρθρο 2 παράγραφος 5,

τον κανονισμό (ΕΟΚ) αριθ. 3889/87 της Επιτροπής της 22ας Δεκεμβρίου 1987 για λεπτομέρειες εφαρμογής ειδικών μέτρων υπέρ ορισμένων περιοχών παραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 718/93 (4), και ιδίως το άρθρο 3,

Εκτιμώντας:

ότι σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2997/87 το Ηνωμένο Βασίλειο διαβίβασε στην Επιτροπή στις 17 Μαρτίου 1988 πρόγραμμα ποικιλιακής αναδιάρθρωσης για τον τομέα του λυκίσκου- ότι το πρόγραμμα αυτό, όπως τροποποιήθηκε στις 26 Ιουλίου 1988, εγκρίθηκε με την απόφαση 89/17/ΕΟΚ της Επιτροπής (5)-

ότι το Ηνωμένο Βασίλειο διαβίβασε στην Επιτροπή στις 12 Δεκεμβρίου 1988 τροποποιήσεις στο πρόγραμμα αυτό που εγκρίθηκαν με την απόφαση 89/417/ΕΟΚ της Επιτροπής (6)-

ότι το Ηνωμένο Βασίλειο διαβίβασε στην Επιτροπή στις 26 Οκτωβρίου 1989 τροποποιήσεις στο πρόγραμμα αυτό που εγκρίθηκαν με την απόφαση 90/157/ΕΟΚ της Επιτροπής (7)-

ότι το Ηνωμένο Βασίλειο διαβίβασε στην Επιτροπή, στις 11 Ιουνίου 1991, τροποποιήσεις στο πρόγραμμα αυτό που εγκρίθηκαν με την απόφαση 91/501/ΕΟΚ (8)-

ότι, στις 31 Δεκεμβρίου 1991, το Ηνωμένο Βασίλειο διαβίβασε στην Επιτροπή τροποποιήσεις του προγράμματος αυτού οι οποίες εγκρίθηκαν με την απόφαση 92/263/ΕΟΚ (9)-

ότι το Ηνωμένο Βασίλειο διαβίβασε στην Επιτροπή στις 28 Μαΐου 1993 τροποποιήσεις του προγράμματος αυτού, που εγκρίθηκαν με την απόφαση 93/941/ΕΟΚ (10)-

ότι το Ηνωμένο Βασίλειο διαβίβασε στην Επιτροπή στις 30 Μαρτίου 1994 νέες τροποποιήσεις του προγράμματος αυτού-

ότι το πρόγραμμα αυτό, όπως τροποποιήθηκε, τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87-

ότι η ειδική ενίσχυση για την ποικιλιακή αναδιάρθρωση μπορεί επίσης να χορηγηθεί για τις εκτάσεις που καλλιεργούνται με άλλες ποικιλίες στις περιπτώσεις κατά τις οποίες οι τελευταίες αυτές βρίσκονται σε εκτάσεις που καλλιεργούνται κυρίως με πικρές ποικιλίες που αποτελούν αντικείμενο σχεδίου αναδιαρθρώσεως-

ότι το πρόγραμμα που έχει υποβληθεί από το Ηνωμένο Βασίλειο δεν προβλέπει χρηματοδοτική συμμετοχή από τον εθνικό προϋπολογισμό- ότι οι πραγματικές δαπάνες που αναφέρονται στο άρθρο 2 παράγραφος 2 του κανονισμού (ΕΟΚ) αριθ. 2997/87 μπορούν να περιλάβουν στοιχεία αξιολογήσεως της καθαρής απώλειας του εισοδήματος λόγω της εφαρμογής του σχεδίου αναδιαρθρώσεως- ότι εντούτοις μόνο τα στοιχεία που αφορούν την καθαρή απώλεια του εισοδήματος που προκύπτει από την ημερομηνία εγκρίσεως του κανονισμού (ΕΟΚ) αριθ. 2997/87 μπορούν να ληφθούν υπόψη κατά τον υπολογισμό των πραγματικών δαπανών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση του προγράμματος ποικιλιακής αναδιάρθρωσης για τον τομέα του λυκίσκου, που υποβλήθηκε από το Ηνωμένο Βασίλειο στις 30 Μαρτίου 1994. Τα βασικά στοιχεία του προγράμματος αυτού, όπως τροποποιήθηκε, συνοψίζονται στο παράρτημα.

Άρθρο 2

Το Ηνωμένο Βασίλειο πληροφορεί την Επιτροπή κάθε εξάμηνο για την εξέλιξη του προγράμματος και ανακοινώνει στην Επιτροπή, ενδεχομένως, τη χρηματοδοτική της συμμετοχή στο πρόγραμμα.

Άρθρο 3

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 18 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 284 της 7. 10. 1987, σ. 19.

(2) ΕΕ αριθ. L 336 της 20. 11. 1992, σ. 3.

(3) ΕΕ αριθ. L 365 της 24. 12. 1987, σ. 41.

(4) ΕΕ αριθ. L 74 της 27. 3. 1993, σ. 46.

(5) ΕΕ αριθ. L 8 της 11. 1. 1989, σ. 15.

(6) ΕΕ αριθ. L 192 της 7. 7. 1989, σ. 31.

(7) ΕΕ αριθ. L 89 της 4. 4. 1990, σ. 17.

(8) ΕΕ αριθ. L 264 της 20. 9. 1991, σ. 25.

(9) ΕΕ αριθ. L 135 της 19. 5. 1992, σ. 9.

(10) ΕΕ αριθ. L 204 της 14. 8. 1993, σ. 17.

ΠΑΡΑΡΤΗΜΑ

1. Κατάλογος των ομάδων παραγωγών που καλύπτονται από το πρόγραμμα:

- English Hops Ltd,

- Hawkbrand Hops Ltd,

- Wealdon Hops Ltd,

- Western Quality Hops Ltd.

2. Διάρκεια του προγράμματος:

από 22 Σεπτεμβρίου 1987 έως 31 Δεκεμβρίου 1994.

Οπωσδήποτε, οι τελευταίες φυτεύσεις πρέπει να χρησιμοποιηθούν πριν από τις 31 Δεκεμβρίου 1994.

3. Έκταση που καλύπτεται από το πρόγραμμα:

"" ID="1">- English Hops Ltd:> ID="2">783,2 ha,"> ID="1">- Hawkbrand Hops Ltd:> ID="2">103,2 ha,"> ID="1">- Weladon Hops Ltd:> ID="2">75,5 ha,"> ID="1">- Hop Sales Ltd:> ID="2">15,1 ha,"> ID="1">- Western Quality Hops Ltd:> ID="2">23,0 ha.">

4. Ποικιλίες με τις οποίες πραγματοποιείται η ποικιλιακή αναδιάρθρωση και εκτάσεις που αφορά:

"(σε ha)

"" ID="2.2">Αρωματικές ποικιλίες

" ID="1">Bramling Cross> ID="2">13,2"> ID="1">Challenger> ID="2">92,2"> ID="1">Fuggle> ID="2">22,8"> ID="1">Goldings> ID="2">35,3"> ID="1">Progress> ID="2">100,3"> ID="1">WGV> ID="2">36,3"> ID="1">Σύνολο > ID="2">300,1"" ID="1.2">"Super-alpha" ποικιλίες (1)" ID="1">Target> ID="2">690,9"> ID="1">Yeoman> ID="2">9,1"> ID="1">Σύνολο > ID="2">700,0 """

(1) Κατά την έννοια του άρθρου 2 του κανονισμού (ΕΟΚ) αριθ. 2997/87 και του άρθρου 1 παράγραφος 3 του κανονισμού (ΕΟΚ) αριθ. 3889/87.